Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Komunumaj membroj en Cité Soleil, Portoprinco, Haitio, konstruas komunuman bibliotekon brikon post briko, dolaron post dolaro, transformante la ĥaosan historion de ĉi tiu malriĉa loko. Foto liverita de Konbit Bibliyotèk Site Solèy per Facebook.
#000005
Cité Soleil, malriĉa kvartalo en haitia ĉefurbo Portoprinco, estas kutime ligita al urbaj malespero, malriĉeco, senleĝeco kaj ĥaoso.
#000006
Konata kiel Site Solèy en la haitia kreola lingvo, la vasta areo koncentris la problemojn kiuj disvastiĝis tra Haitio dum la lastaj tri jardekoj: analfabeteco, senlaboreco, kaduka infrastrukturo, aĉa sanitario, nefunkcianta politiko kaj perforto de bandoj.
#000007
Post la detrua tertremo de 2010, generacio de junulaj aktivuloj, plejparte naskiĝintaj en Cité Soleil, lanĉis socian movadon por ŝanĝi tiun malnovan historion de malvenko kaj ĥaoso.
#000008
La movado enkondukis kreadon de Konbit Bibliyotek Site Soley (KBSS), komunuma biblioteka projekto kreita en novembro 2016. La biblioteko reskribas kaj refaras malnovajn rakontojn pri Cité Soleil, movante ilin de marĝenaj kaj flamiĝemaj al komunumaj kaj aktivaj — kiel profunda ekzemplo de tio kiel Haitio povas rekonstruiĝi.
#000010
Konbit Soley Leve kunlaboris kun Flanm'Art Club Haiti, kultura grupo de junuloj el Cité Soleil, kiu venis al Konbit kun espero realigi revon pri biblioteko. Ili “volis havi spacon por ke studentoj renkontiĝu, esploru, legu, skribu kaj pridiskutu librojn”, laŭ la biblioteka retejo.
#000011
En 2017 — post nuraj sep semajnoj — biblioteka kunordiga komitato kun 12 homoj ricevis 500 000 haitiajn gurdojn (ĉirkaŭ US$ 5000) de la komunumo.
#000012
La forta subteno de komunumo instigis membrojn de KBSS proponi pli ambician projekton.
#000013
Ili elektis Place Fierte, publikan parkon en Cité Soleil, kiel idealan lokon por la projekto, kaj la komitato kontaktis la urbestron, plurajn parlamentanojn kaj la Ministerion de Enlanda Sekureco, kiu leĝe permesis konstrui la bibliotekon en la elektita loko.
#000014
La arkitektino naskiĝinta en Cité Soleil, Jennifer Andou, planis la konstruadon en 2017, kaj Miyamoto Relief, neprofitcela organizo pri katastrofa inĝenierio, konsultas por fari la konstruaĵon eltenebla kontraŭ tertremoj, kaj instalas sunpanelojn kaj sistemojn por akva reuzo.
#000015
Geotechsol, firmao pri grunda pritakso, konfirmis la sekurecon por konstruado en 2017 kaj la biblioteko estis fondita la 30-an de januaro 2018. La konstrua kompanio ADCOSA nuntempe faras la konstruajn laborojn.
#000016
Konstruita en la 1950-aj jaroj, Cité Soleil estis nomita Cité Simone, omaĝe al la edzino de eksa prezidanto François Duvalier. Kiam migrantoj amase venis el kamparo serĉante laboron, ne eblis loĝigi ĉiujn en la malmultekostaj domoj de Cité Simone. Dum la 1990-aj jaroj, laborpostenoj en industrioj malmultis, kaj ĉie aperis domaĉoj.
#000018
La registaro ne interesiĝis pri konstruado de infrastrukturo aŭ liverado de sociaj servoj en Cité Soleil. Kun ĉirkaŭ 500 mil homoj kiuj vivas en granda socia kaj ekonomia malespero kaj loĝas sur 8 kvadrataj mejloj (21 kvadratmetroj), Cité Soleil fariĝis grundo por politika perforto kaj milito inter bandoj.
#000019
Post preskaŭ du jardekoj, Cité Soleil ankoraŭ signifas krimon kaj perforton en la kapoj de la plimulto en Haitio, kaj tio pligraviĝis post efikoj de la 2010-a tertremo en la lando.
#000021
Sed projektoj de Konbit Soley Leve, kiel la komunuma biblioteko, kontribuas al pli ampleksaj ideoj pri landa rekonstruado por ŝanĝi vidpunktojn pri la regiono.
#000023
En telefona intervjuo, Louino Robillard, fondinta membro de Konbit Soley Leve kaj kunordiganto de la biblioteka projekto, diris al Global Voices ke helpo por la regiono post la tertremo ne konsideris konfliktojn kaj evoluigajn defiojn.
#000024
Projektoj kaj iniciatoj estis sub gvido de krimuloj. Aktivistoj kaj aliaj komunumaj membroj estis forigitaj. Fine, tiuj projektoj pligrandigis perforton kaj malesperon.
#000025
En 2014, neakceptante tiun situacion, Robillard kaj liaj geamikoj-aktivistoj lanĉis la premion Site Solèy Peace Prize, “ĉiujaran iniciaton por premii komunumajn gejunulojn, kiuj faras eksterordinarajn agojn por plibonigi la vivon de najbaroj en Cité Soleil”, diris Robillard.
#000026
La projekto de biblioteko estis surprizo por Robillard, ĉefe ĉar en Cité Soleil necesas kontentigi bazajn bezonojn, kiel nutraĵojn kaj domojn.
#000027
Sed la biblioteko KBSS prosperas, ĉar ĝi estas la malo de la plimulto de evoluigaj projektoj en Haitio, kiuj kutime enhavas koruptojn kaj mankon de travidebleco. Ĝia fondusa aranĝo estas malsama, kun 80% de la rimedoj kaj mono donacataj de la komunumo mem.
#000028
Ĉiuj donacoj estas diskonigitaj per semajna raporto en Facebook kaj Twitter.
#000029
#Hald_Saint_Hilaire donacis #100 _ haitiajn gurdojn por la konstruado de Konbit Bibliyotèk Site Solèy.
#000036
Robillard diris ke la celo estas ke 10 000 homoj donacu al la projekto, kun la signifo ke, se 10 000 homoj kapablas unuiĝi por konstrui la daŭripovan, modernan, elteneblan bibliotekon en Cité Soleil, do 11 milionoj homoj kapablas unuiĝi por rekonstrui la landon.
#000037
En junio 2019, KBSS invitis la faman haitian verkiston Dany Laferriere viziti la konstruadon. Laferriere estas aŭtoro de la libro “Tout bouge autour de moi”, aŭ “Ĉio moviĝas ĉirkaŭ mi”, verkita tuj post la tertremo. Lia vizito montris la volon de la biblioteko fari Haition kaj la mondon loko de paco kaj espero, kreemo kaj evoluigo:
#000038
Haitianoj en la tuta Haitio kaj la mondo, ankaŭ ne-haitianoj, subtenas la projekton kaj volas helpi la loĝantaron de Cité Soleil atingi ilian revon kaj konstrui la plej grandan modernan bibliotekon de Haitio.
#000042
Pli ol tio, jardekon post la tertremo, KBSS volas esti alternativa modelo por rekonstruado, evoluigo kaj daŭripovo en Haitio, kaj kontribui al reskribado de grava rakonto, kiu neniam vere ekzistis.
#000043
Bona novaĵoCivitanaj komunikilojDisvolvadoEdukadoEkonomio kaj komercoJunulojKatastrofoPolitiko
#000044
Post COP26, karibia starpunkto pri klimata maljusteco kaj “1,5 por resti viva”
#000046
“Mia popolo, de supre kaj malproksime”: Havano en fotoj
#000048
Juna kuiristo en Bakuo transformis sian apartamenton en restoracion
#000049
Meksika kolektivo kiu piratas librojn por kundividi kulturon alfrontas blokadojn
#000051
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000054
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000055
Bonvolu subteni nian gravan laboron
#000057